CELEX: 32019R0612
Language: sl
Date: 2019-04-09 00:00:00
Title: Izvedbena uredba Komisije (EU) 2019/612 z dne 9. aprila 2019 o uvrstitvi določenega blaga v kombinirano nomenklaturo

16.4.2019   
               
               
                  SL
               
               
                  Uradni list Evropske unije
               
               
                  L 105/5
               
            
         IZVEDBENA UREDBA KOMISIJE (EU) 2019/612
         z dne 9. aprila 2019
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 9. aprila 2019
            
               
                  Za Komisijo
               
               
                  V imenu predsednika
               
               Stephen QUEST
               
                  Generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev
                        (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Izdelek, izdelan iz tkanega tekstila (bombaža), v obliki stolpa, ki ga podpira kovinski okvir in ki se namesti na dvignjeno posteljo ob eni od odprtin ter pritrdi na posteljo z vijaki. Ni samostoječ in ga ni mogoče premikati.
                                    Ima izrezane odprtine, ki so po obliki podobne vratom ali oknom. Dekoriran je tako, da se ujema s temo otroške sobe.
                                    Glej sliko (*1).
                                 
                              
                     
                        6304 92 00 
                     
                     
                        Uvrstitev je v skladu s splošnimi pravili 1, 3(b) in 6 za razlago kombinirane nomenklature ter besedilom oznak KN 6304  in 6304 92 00 .
                        Izdelek ni namenjen predvsem za razvedrilo otrok, saj ga niti ni mogoče premikati niti ni igralni šotor (glej tudi pojasnjevalne opombe harmoniziranega sistema k tarifni številki 9503  (D), prvi odstavek, (xxiii)). Glede na objektivne značilnosti (nestabilnost, konstrukcija, visoka okna, potreba po pritrditvi z vijaki) izdelek ni zasnovan za igranje, temveč služi v dekorativne namene. Zato je uvrstitev izdelka pod tarifno številko 9503  kot „druge igrače“ izključena.
                        To je dekorativni izdelek za notranjo opremo iz tekstila za otroško sobo (glej tudi pojasnjevalne opombe harmoniziranega sistema k tarifni številki 6304 ).
                        Zato se uvrsti pod oznako KN 6304 92 00  kot drugi izdelki za notranjo opremo, brez izdelkov iz tarifne številke 9404 , ne pleteni ali kvačkani, iz bombaža.
                     
                  
                        
                                    2.
                                 
                                 
                                    Izdelek, izdelan iz tkanega tekstila (bombaža), oblikovan tako, da visi z dvignjene postelje do tal ter tako ustvari zakrit prostor pod posteljo.
                                    Ima odprtino bodisi kot izrez v obliki vrat bodisi kot razporek v tekstilu. Dekoriran je tako, da se ujema s temo otroške sobe.
                                    Glej sliko (*1).
                                 
                              
                     
                        6304 92 00 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 6304  in 6304 92 00 .
                        Izdelek ni namenjen predvsem za razvedrilo otrok, saj zakriva prostor pod posteljo (glej tudi pojasnjevalne opombe harmoniziranega sistema k tarifni številki 9503  (D), prvi odstavek).
                        Zato je uvrstitev izdelka pod tarifno številko 9503  kot „druge igrače“ izključena.
                        To je dekorativni izdelek za notranjo opremo iz tekstila za otroško sobo (glej tudi pojasnjevalne opombe harmoniziranega sistema k tarifni številki 6304 ).
                        Zato se uvrsti pod oznako KN 6304 92 00  kot drugi izdelki za notranjo opremo, brez izdelkov iz tarifne številke 9404 , ne pleteni ali kvačkani, iz bombaža.
                     
                  Izdelek 2
            Izdelek 1
            Ta izdelka nista vsebovana
            
               (*1)  Slika je samo informativne narave.